
Látássérülteknek szóló, mobiltelefonos asszisztív technológia egyéni színfelismerés és navigációs feladatokhoz

A kutatás célja a mobiltelefonok fölhasználása, a látássérültek asszisztálására. Ezen eszközök számos beépített szenzorral, és kellő számítási kapacitással rendelkeznek ahhoz, hogy a látássérültek mindennapi problémáinak megoldására alkalmazhatóak legyenek. Fontos, hogy az előállított megoldások a telefonon egyedül állóan fussanak, külső eszközök és hálózati elérés nélkül is. A dolgozatban két feladat megoldása van részletezve.
Az egyik megoldás objektumoknak, egyesével való színfölismerését teszi lehetővé, előre ismert referencia színek közül. Ehhez a feladathoz a telefon kameraképét használjuk föl. A legnagyobb kihívás ebben a feladatban, a különböző fényhatások és egyéb zajok kezelése, amelyek a kameraképen beolvasott színt a tényleges RGB színértékhez képest torzítják. Ennek megoldására egy kisméretű referencia színkártyát alkalmazunk. Amennyiben a vizsgált szín és a referencia szín is hasonló viszonyok alatt van rögzítve, a színértékeik torzulása is hasonló lesz, és így a két szín kisebb hibával hasonlítható össze.
A másik feladatban egy falapokból kirakott ösvényen való végignavigálásban kell segíteni a felhasználót. Ehhez az iPhone Pro készülékek LIDAR távolság mérő szenzorait használjuk, amely kimenetéből mélység képet alkotunk. Ezeken a mélység képeken, egy korszerű szegmentációs modellt tanítottunk, amely a felhasználó lábfejéről illetve az ösvényről ad vissza maszkokat. Ezekből a maszkokból adunk visszajelzést a felhasználónak, alapvető képfeldolgozási eljárások, és a feladathoz illeszkedő logika alapján. A menetirány ellenőrzésére a telefon iránytű szenzorát alkalmazzuk.
A munkám során mindkét feladat esetében, egy kezdetlegi prototípus fejlesztését vettem át, és vittem tovább. A megoldásokat egy vak felhasználó közreműködésével rendszeresen teszteltük, és a visszajelzései alapján hoztunk változtatásokat.
Az elkészített módszerek közül, az ösvénykövetésre adott megoldást a Cybathlon 2024 versenyen használtuk, egy több funkciós keretrendszerbe integrálva, amellyel a versenyen a látássérülteket segítő technológiák kategóriában első helyezést ért el a csapatunk. A színfölismerésre adott megoldás a mindennapi fölhasználásra is alkalmazható, és jelenleg szabadalmaztatás alatt áll.
ACM tags:
CCS/Computing methodologies/Artificial intelligence/Computer vision/Computer vision tasks
-high relevance
CCS/Computing methodologies/Artificial intelligence/Computer vision/Computer vision problems
-high relevance
CCS/Human-centered computing/Accessibility
-high relevance



